Christoff Becker steeds agter tralies | Maroela Media
Christoff Becker steeds agter tralies
Christoff Becker, een van die sogenaamde Waterkloof-vier, word steeds in die Kokstad-maksimumveiligheids­tronk aangehou nadat die departement van korrektiewe dienste (DKD) sy vrylating op parool gekeer het.
Maroela Media het Vrydag berig dat die hooggeregshof in Pretoria gelas het dat Becker weer op parool vrygelaat moet word.
Logan Maistry, woordvoerder van die departement van korrektiewe dienste, het egter Saterdagoggend aan Maroela Media gesê die departement het ŉ kennisgewing ingedien om teen die hof se bevel te appelleer. Hy het gesê Becker sal in aanhouding by hangende die appèlaansoek.
Jonatan Bouwer, ŉ prokureur by Potgieter, Penzhorn & Taute Prokureurs, het Vrydag aan Maroela Media gesê Becker het ŉ dringende aansoek voor die hof gebring waarna daar gelas is dat hy op dieselfde voorwaardes vrygelaat word as toe hy op 11 Februarie vanjaar op parool vrygelaat is.
Vierjarige, drie ander sterf in N1-botsing
Eskom begin weer met fase 3-beurtkrag
Ag nee man. Jy was mos dapper vat nou jou straf soos n man. Jou maats het hulle gedra in die Gevangenis. Jy nou weer in Gevangenis en jy kan maar net jouself blameer. DKD gaan die ding veg tot die laaste. Hoop DKD is suksesvol want jy het nog nie geleer tussen reg en verkeerd nie.
Wanneer droog Pappie se geld eendag op???
Stephen · 4 jaar gelede
Becker se houding en optrede is n toonbeeld van arrogansie. Sy tronkstraf het definitief nie van hom n beter persoon gemaak nie.
Hou maar die man dop na sy vrylating. Dis nie die laaste wat ons van hom sal hoor nie!
Hy het niks geleer in die tronk nie, hou hom daar … “harde gat, word sagte gat”